L'Ajuntament convoca una nova edició del certamen literari “Pascual Enguídanos-George H. White”
13 de juny de 2017

La regidoria de Cultura i Educació de l'Ajuntament de Llíria ha organitzat la tercera edició del Certamen de Relats Curts “Pascual Enguídanos-George H. White”. Els concursants podran presentar els seus treballs del 15 de juny al 15 d'agost.

Poden participar totes les persones majors de 18 anys residents a la Comunitat Valenciana, sense distinció de nacionalitat. Els relats hauran de ser inèdits i no haver sigut premiats en certàmens anteriors a la data d'esta convocatòria. La temàtica de les obres serà d'aventures en qualsevol gènere o modalitat.

El guanyador de cada una de les categories, valencià i castellà, obtindran un premi dotat econòmicament amb 800 euros. Per la seua banda, els finalistes rebran un guardó de 400 euros. El veredicte del jurat es donarà a conéixer en el mes de setembre.